
ΤΕΥΧΟΣ ΔΕΥΤΕΡΟ 


Αρ 


. Φύλλου 329 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση της διόρθωσης του Κανονισμού Εσωτε¬ 
ρικής Υπηρεσίας του Πρωτοδικείου Λάρισας, που 
επήλθε με την υπ' αριθμ. 6/2017 απόφαση της 
Ολομέλειας αυτού. 

2 Έγκριση της τροποποίησης και συμπλήρωσης 
του Κανονισμού Εσωτερικής Υπηρεσίας του Πρω¬ 
τοδικείου Θεσσαλονίκης, που επήλθε με την υπ' 
αριθμ. 2/2017 απόφαση της Ολομέλειας αυτού. 


ΑΠΟΦΑΣΕΙΣ 

Αριθμ. απόφ. 71/2017 (1) 

Έγκριση της διόρθωσης του Κανονισμού Εσω¬ 
τερικής Υπηρεσίας του Πρωτοδικείου Λάρισας, 
που επήλθε με την υπ' αριθμ. 6/2017 απόφαση 
της Ολομέλειας αυτού. 

Η ΟΛΟΜΕΛΕΙΑΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 14 Δεκεμβρίου 2017, ημέρα Πέμπτη και ώρα 
09.30', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Βασίλειος Πέππας, Πρόεδρος του 
Αρείου Πάγου, 2) Γεώργιος Σακκάς, 3) Χρυσούλα Παρα- 
σκευά, 4) Μαρία Γαλάνη - Λεοναρδοπούλου, 5) Αγγελική 
Αλειφεροπούλου, 6) Γεώργιος Λέκκας, 7) Μαρία Χυτήρο- 
γλου, Αντιπρόεδροι του Αρείου Πάγου, 8) Δημητρούλα 
Υφαντή, 9) Ιωσήφ Τσαλαγανίδης, 10) Ευγενία Προγάκη, 
11) Ασπασία Μαγιάκου, 12) Χαράλαμπος Καλαματιανός, 
13) Ειρήνη Καλού, 14) Αρτεμίσια Παναγιώτου, 15) Δη- 
μήτριος Γεώργας, 16) Δημήτριος Τζιούβας, 17) Γεώρ¬ 
γιος Αναστασάκος, 18) Αβροκόμη Θούα, 19) Νικήτας 
Χριστόπουλος, 20) Πέτρος Σαλίχος, 21) Γεώργιος Μιχο- 
λιάς, 22) Κωστούλα Φλουρή - Χαλεβίδου, 23) Ναυσικά 
Φράγκου, 24)Μαρία Γκανιάτσου, 25) Μαρία Τζανάκη, 
26) Μαρία Παπασωτηρίου, 27) Νικόλαος Πιπιλίγκας, 


28) Γεώργιος Αποστολάκης, 29) Αρετή Παπαδιά - Εισηγή- 
τρια, 30) Ερωτόκριτος Ερωτοκρίτου, 31) Γεώργιος Παπαν- 
δρέου, 32) Αντιγόνη Καράίσκου - Παλόγου, 33) Κυριάκος 
Οικονόμου, 34) Ευφροσύνη Καλογεράτου - Ευαγγέλου, 
35) Αναστασία Περιστεράκη, 36) Σοφία Τζουμερκιώτη, 
37) Γρηγόριος Κουτσοκώστας, 38) ΧρήστοςΤζανερρίκος, 
39) Λουκάς Μόρφης και 40) Γεώργιος Δημάκης, Αρεοπα¬ 
γίτες. Κωλύονται και δεν παρέστησαν οι λοιποί Αντιπρό¬ 
εδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυομένης Εισαγγελέως του Αρείου Πάγου Ξένης Δη- 
μητρίου - Βασιλοπούλου και του κωλυομένου αρχαιό¬ 
τερου του παραστάντος Αντεισαγγελέως του Αρείου 
Πάγου Γεωργίου Παντελή, και η Γραμματέας της Ολομέ¬ 
λειας Σουλτάνα Κουφιάδου, αναπληρώτρια Προϊσταμένη 
Διεύθυνσης της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησε τα ονόματα των υπηρετού- 
ντων Αντιπροέδρων του Αρείου Πάγου και Αρεοπαγιτών, 
όπου διαπιστώθηκε, ότι από τους 74 υπηρετούντες Δικα¬ 
στές είναι παρόντες οι αναφερόμενοι στην αρχή της πα¬ 
ρούσας σαράντα (40), δηλαδή είναι παρόντα περισσότερα 
από τα μισά μέλη της, άρα υπάρχει η προβλεπόμενη από 
το νόμο απαρτία (άρθρο 14 παρ. 5 εδ. α' του ν. 1756/1988, 
όπως αυτό αντικ. από το άρθρο 3 παρ. 1 του ν. 1868/1989). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια συγκλήθηκε νομίμως, με την από 14 
Δεκεμβρίου 2017 έγγραφη πρόσκληση του Προέδρου 
του Αρείου Πάγου, προς τους υπηρετούντες στον Άρειο 
Πάγο δικαστικούς λειτουργούς (άρθρο 14 παρ. 2 εδ. α' 
ν. 1756/1988, όπως αντικ. από το άρθρο 3 παρ. 1 του 
ν. 1868/1989), προκειμένου να αποφασίσει για την έγκρι¬ 
ση ή μητηςυπ'αριθμ. 6/2017 απόφασης της Ολομέλειας 
του Πρωτοδικείου Λάρισας, η οποία διαβιβάσθηκε με 
το υπ' αριθμ. 894/26.6.2017 έγγραφο της Διευθύνου- 
σας το Πρωτοδικείο Λάρισας, Στυλιανής Σωτηροπούλου, 
Προέδρου Πρωτοδικών, με την οποία διορθώνεται η υπ' 
αριθμ. 5/2013 απόφαση της Ολομέλειας του ιδίου ως 
άνω Πρωτοδικείου και συγκεκριμένα το άρθρο 11 του 
Κανονισμού Εσωτερικής Υπηρεσίας αυτού. 

Η εισηγήτρια - Αρεοπαγίτης Αρετή Παπαδιά, αφού έθε¬ 
σε υπόψη των μελών της Ολομέλειας: α. το παραπάνω 
έγγραφο της Διευθύνουσας το Πρωτοδικείο Λάρισας και 
β. την υπό κρίση υπ' αριθμ. 6/2017 απόφαση της Ολομέ¬ 
λειας του ως άνω Πρωτοδικείου, ανέπτυξε την εισήγησή 
της και πρότεινε την έγκριση της διόρθωσης του άρθρου 
11 του Κανονισμού Εσωτερικής Υπηρεσίας. 

Ο Αντεισαγγελέας του Αρείου Πάγου Αθανάσιος Κα- 
τσιρώδης ανέπτυξε την πρότασή του και συμφώνησε με 
την άποψη της Εισηγήτριας. Στη συνέχεια αποχώρησε 
από την Ολομέλεια, σύμφωνα με το άρθρο 14 παρ. 1 
εδ. γ' του ν. 1756/1988, όπως αντικ. με το άρθρο 4 παρ. 
1 του ν. 3388/2005. 

Σκέφθηκε σύμφωνα με το νόμο: 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Λάρισας, με την υπ' αριθμ. 6/2017 απόφασή 
της, αποφάσισε την διόρθωση του άρθρου 11 του Κα¬ 
νονισμού Εσωτερικής Υπηρεσίας, από το εσφαλμένο 
«διαιρείται δε στα επτά παρακάτω τμήματα, σε καθένα 
από τα οποία υπηρετούν τρεις τουλάχιστον υπάλληλοι» 
στο ορθό «διαιρείται στα επτά παρακάτω τμήματα, σε 
καθένα από τα οποία υπηρετούν πέντε τουλάχιστον 
υπάλληλοι». 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, έκρινε, ομόφωνα, ότι πρέ¬ 
πει να εγκριθεί η γενομένη με την 6/2017 απόφαση της 
Ολομέλειας του Πρωτοδικείου Λάρισας διόρθωση του 
άρθρου 11 του Κανονισμού Εσωτερικής Υπηρεσίας του, 
όπως ορίζεται ειδικότερα στο διατακτικό. 

Για τους λόγους αυτούς 

Εγκρίνει την γενόμενη με την υπ' αριθμ. 6/2017 από¬ 
φαση της Ολομέλειας του Πρωτοδικείου Λάρισας δι¬ 
όρθωση του άρθρου 11 του Κανονισμού Εσωτερικής 
Υπηρεσίας του Πρωτοδικείου αυτού, από το εσφαλμένο 
«διαιρείται δε στα επτά παρακάτω τμήματα, σε καθένα 
από τα οποία υπηρετούν τρεις τουλάχιστον υπάλληλοι» 
στο ορθό «διαιρείται στα επτά παρακάτω τμήματα, σε 
καθένα από τα οποία υπηρετούν πέντε τουλάχιστον 
υπάλληλοι». 

Κρίθηκε, αποφασίσθηκε και εκδόθηκε, στην Αθήνα, 
στις 14 Δεκεμβρίου 2017. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 


Αριθμ. 72/2017 (2) 

Έγκριση της τροποποίησης και συμπλήρωσης 
του Κανονισμού Εσωτερικής Υπηρεσίας του Πρω¬ 
τοδικείου Θεσσαλονίκης, που επήλθε με την υπ' 
αριθμ. 2/2017 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 14 Δεκεμβρίου 2017, ημέρα Πέμπτη και ώρα 
09.30', στο Μέγαρο του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 17 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε συμβούλιο, στην οποία 
έλαβαν μέρος οι: 1) Βασίλειος Πέππας, Πρόεδρος του 
Αρείου Πάγου, 2) Γεώργιος Σακκάς, 3) Χρυσούλα Παρα- 
σκευά, 4) Μαρία Γαλάνη - Λεοναρδοπούλου, 5) Αγγελική 
Αλειφεροπούλου, 6) ΓεώργιοςΛέκκας, 7) Μαρία Χυτήρο- 
γλου, Αντιπρόεδροι του Αρείου Πάγου, 8) Δημητρούλα 
Υφαντή, 9) Ιωσήφ Τσαλαγανίδης, 10) Ευγενία Προγάκη, 
11) Ασπασία Μαγιάκου, 12) Χαράλαμπος Καλαματιανός, 
13) Ειρήνη Καλού, 14) Αρτεμίσια Παναγιώτου, 15) Δη- 
μήτριος Γεώργας, 16) Δημήτριος Τζιούβας, 17) Γεώρ¬ 
γιος Αναστασάκος, 18) Αβροκόμη Θούα, 19) Νικήτας 
Χριστόπουλος, 20) Πέτρος Σαλίχος, 21) Γεώργιος Μιχο- 
λιάς, 22) Κωστούλα Φλουρή - Χαλεβίδου, 23) Ναυσικά 
Φράγκου, 24) Μαρία Γκανιάτσου, 25) Μαρία Τζανακά- 
κη, 26) Μαρία Παπασωτηρίου, 27) Νικόλαος Πιπιλίγκας, 
28) Γεώργιος Αποστολάκης, 29) Αρετή Παπαδιά - Εισηγή- 
τρια, 30) Ερωτόκριτος Ερωτοκρίτου, 31) Γεώργιος Παπαν- 
δρέου, 32) Αντιγόνη Καραΐσκου - Παλόγου, 33) Κυριάκος 
Οικονόμου, 34) Ευφροσύνη Καλογεράτου - Ευαγγέλου, 
35) Αναστασία Περιστεράκη, 36) Σοφία Τζουμερκιώτη, 
37) Γρηγόριος Κουτσοκώστας, 38) ΧρήστοςΤζανερρίκος, 
39) Λουκάς Μόρφης και 40) Γεώργιος Δημάκης, Αρεοπα¬ 
γίτες. Κωλύονται και δεν παρέστησαν οι λοιποί Αντιπρό¬ 
εδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αθανάσιος Κατσιρώδης, ως νόμιμος αναπληρωτής της 
κωλυομένης Εισαγγελέως του Αρείου Πάγου Ξένης Δη- 
μητρίου - Βασιλοπούλου και του κωλυομένου αρχαιό¬ 
τερου του παραστάντος Αντεισαγγελέως του Αρείου 
Πάγου Γεωργίου Παντελή, και η ΓραμματέαςτηςΟλομέ¬ 
λειας Σουλτάνα Κουφιάδου, αναπληρώτρια Προϊσταμένη 
Διεύθυνσης της Γραμματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 63 Αρεοπαγίτες. 

Κατόπιν, μετά από εντολή της Προέδρου, η Γραμματέ¬ 
ας της Ολομέλειας, εκφώνησε τα ονόματα των υπηρε- 
τούντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε, ότι από τους 74 υπηρετούντες 
Δικαστές είναι παρόντες οι αναφερόμενοι στην αρχή της 
παρούσας σαράντα (40), δηλαδή είναι παρόντα περισ¬ 
σότερα από τα μισά μέλη της, άρα υπάρχει η προβλεπό- 
μενη από το νόμο απαρτία (άρθρο 14 παρ. 5 εδ. α' του 





Τεύχος Β' 329/06.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


4713 


ν. 1756/1988, όπως αυτό αντικ. από το άρθρο 3 παρ. 1 
του ν. 1868/1989). 

Στη συνέχεια, ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια συγκλήθηκε νομίμως, με την από 14 
Δεκεμβρίου 2017 έγγραφη πρόσκληση του Προέδρου 
του Αρείου Πάγου, προς τους υπηρετούντες στον Άρειο 
Πάγο δικαστικούς λειτουργούς (άρθρο 14 παρ. 2 εδ. α' 
ν. 1756/1988, όπως αντικ. από το άρθρο 3 παρ. 1 του 
ν. 1868/1989), προκειμένου να αποφασίσει για την έγκρι¬ 
ση ή μητηςυπ'αριθμ. 2/2017 απόφασης της Ολομέλειας 
του Πρωτοδικείου Θεσσαλονίκης, η οποία διαβιβάσθηκε 
με το υπ'αριθμ. 1571/24.5.2017 έγγραφο της Προέδρου 
τουΤριμελούςΣυμβουλίου Διεύθυνσηςτου Πρωτοδικεί¬ 
ου Θεσσαλονίκης, Ειρήνης Παλιούρα, Προέδρου Πρωτο¬ 
δικών, το οποίο έχει ως ακολούθως: «Έχουμε την τιμή να 
Σας υποβάλλουμε δύο (2) επικυρωμένα φωτοαντίγραφα 
της με αριθμό 2/2017 απόφασης της Ολομέλειας του 
Δικαστηρίου των Πρωτοδικών Θεσσαλονίκης, με την 
οποία τροποποιείται ο Κανονισμός Εσωτερικής Υπηρε¬ 
σίας του Πρωτοδικείου, προκειμένου να εγκριθεί από 
την Ολομέλεια του Δικαστηρίου Σας, σύμφωνα με τις 
διατάξεις του άρθρου 86 παρ. 2 ν. 4055/2012». 

Η Εισηγήτρια - Αρεοπαγίτης Αρετή Παπαδιά, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο της Προέδρου του Τριμελούς Συμβουλίου 
Διεύθυνσηςτου Πρωτοδικείου Θεσσαλονίκης και β.την 
υπό κρίση υπ' αριθμ. 2/2017 απόφαση της Ολομέλειας 
του ως άνω Πρωτοδικείου, ανέπτυξε την εισήγησή της 
και πρότεινε την έγκριση της συμπλήρωσης και τροπο¬ 
ποίησης του Κανονισμού Εσωτερικής Υπηρεσίας. 

Ο Αντεισαγγελέας του Αρείου Πάγου Αθανάσιος Κα- 
τσιρώδης ανέπτυξε την πρότασή του και συμφώνησε με 
την άποψη της Εισηγήτριας. Στη συνέχεια αποχώρησε 
από την Ολομέλεια, σύμφωνα με το άρθρο 14 παρ. 1 
εδ. γ' του ν. 1756/1988, όπως αντικ. με το άρθρο 4 παρ. 
1 του ν. 3388/2005. 

Σκέφθηκε σύμφωνα με το νόμο: 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του ν. 1756/1988 «Κώδικας Οργανισμού 
Δικαστηρίων και Κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλειες 
των ανωτάτων δικαστηρίων, οι οποίες έχουν δικαίωμα 
συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρω¬ 
τοδικείου Θεσσαλονίκης, με την υπ'αριθμ. 2/2017 από¬ 
φασή της, αποφάσισε τη συμπλήρωση και τροποποίηση 
του Κανονισμού Εσωτερικής Υπηρεσίας, προκειμένου 
να διασφαλιστεί η καλύτερη οργάνωση του Πρωτοδι¬ 
κείου για την άσκηση της δικαιοδοτικής λειτουργίας 


του. Ειδικότερα, κρίνεται ότι απαιτείται, αφενός μεν, η 
κατάργηση ορισμένων δικασίμων των τμημάτων αυτών, 
που έχουν περισσότερα του ενός πινάκια, και παρουσι¬ 
άζουν χαμηλή πληρότητα υποθέσεων, τόσο ώστε δεν 
καλύπτεται ούτε ο ελάχιστος προβλεπόμενος από τον 
ισχύοντα Κανονισμό Εσωτερικής Υπηρεσίας αριθμός 
υποθέσεων, αφετέρου δε, η αύξηση των δικασίμων σε 
τμήματα που ο προσδιορισμός των υποθέσεων ξεπερνά 
το έτος, με την ταυτόχρονη πρόβλεψη για στελέχωση 
των τμημάτων που έχουν ανάγκη από περισσότερους 
δικαστές. Επιπλέον, κρίθηκε σκόπιμη η τροποποίηση 
του Κανονισμού σχετικά με τα άρθρα: α) 20 περ. 1Ζ, ενό- 
ψει του άρθρου 283 παρ. 1 ΚΠοινΔ, β)9 και 18 και γ) 28 
περ. 1 ιγ και ιζ και περ. 3 περ. Α2, που αφορά διορισμό 
δικαστικών λειτουργών ως δικαστικών αντιπροσώπων 
σε αρχαιρεσίες συλλογικών οργάνων, μετά την ισχύ του 
ν. 4446/2016. Τέλος, κρίθηκε η ανάγκη επαναφοράς σε 
ισχύ του πινακίου Ν' της εκούσιας δικαιοδοσίας, αρμοδι¬ 
ότητας Μονομελούς, κατόπιν της τροποποίησης του άρ¬ 
θρου 740 παρ. 1 Κ.Πολ.Δ. με το άρθρο 117 ν. 4446/2016. 

Στη συνέχεια, η Ολομέλεια, μετά από ανταλλαγή από¬ 
ψεων μεταξύ των μελών της, αποφάσισε, ομόφωνα, την 
έγκριση των γενόμενων με την 2/2017 απόφαση της 
Ολομέλειας του Πρωτοδικείου Θεσσαλονίκης τροπο¬ 
ποιήσεων και συμπληρώσεων του Κανονισμού Εσωτερι¬ 
κής Υπηρεσίας του Πρωτοδικείου Θεσσαλονίκης, όπως 
ορίζεται ειδικότερα στο διατακτικό. 

Για τους λόγους αυτούς 

Εγκρίνει τις τροποποιήσεις και συμπληρώσεις του Κα¬ 
νονισμού Εσωτερικής Υπηρεσίαςτου Πρωτοδικείου Θεσ¬ 
σαλονίκης, οι οποίες επήλθαν με την υπ' αριθμ. 2/2017 
απόφαση της Ολομέλειας του Πρωτοδικείου αυτού, ως 
ακολούθως: 

«ΜΕΡΟΣ ΔΕΥΤΕΡΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΟΥ ΠΡΩΤΟΔΙΚΕΙΟΥ 

ΑΡΘΡΟ 9 

(Τμήματα και ειδικά όργανα του Πρωτοδικείου) 

Στο Πρωτοδικείο Θεσσαλονίκης λειτουργούν δύο 
Τμήματα, ένα Πολιτικό και ένα Ποινικό Τμήμα. Στο Πο¬ 
λιτικό Τμήμα, υπάγονται τα Πολυμελή και Μονομελή 
Δικαστήρια, ο Εισηγητής Πτωχεύσεων και οι Δικαστικοί 
Μεσολαβητές. Στο ΠοινικόΤμήμα, υπάγονται τα ποινικά 
δικαστήρια, το Δικαστικό Συμβούλιο και οι Ανακριτές. 
Επίσης, λειτουργούν και ειδικά όργανα, το Γραφείο Νο¬ 
μολογίας και Έρευνας και το Επιστημονικό Συμβούλιο. 

ΤΜΗΜΑ Α' ΠΟΛΙΤΙΚΟ ΤΜΗΜΑ 

ΚΕΦΑΛΑΙΟ ΠΡΩΤΟ 

(Πολιτικά τμήματα και υπηρεσίες) 

Άρθρο 10 

(Πολυμελές Πρωτοδικείο) 

1. Το Πολυμελές Πρωτοδικείο, για την εκδίκαση των 
πολιτικών υποθέσεων που υπάγονται στην αρμοδιότη- 
τά του, διαιρείται σε πέντε (5) τμήματα, καθένα από τα 
οποία μπορεί να έχει περισσότερες συνθέσεις και δικάζει 
τις πολιτικές υποθέσεις που έχουν αντικείμενο το παρα¬ 
κάτω αναφερόμενο σε κάθε επιμέρους τμήμα. 

ΠΡΩΤΟ ΤΜΗΜΑ (ΕΝΟΧΙΚΟΥ ΔΙΚΑΙΟΥ). 

ΔΕΥΤΕΡΟΤΜΗΜΑ (ΕΜΠΟΡΙΚΟΥΔΙΚΑΙΟΥ). 

ΤΡΙΤΟ ΤΜΗΜΑ (ΕΜΠΡΑΓΜΑΤΟΥ ΚΛΗΡΟΝΟΜΙΚΟΥ 
ΔΙΚΑΙΟΥ - ΚΤΗΜΑΤΟΛΟΓΙΟΥ)... 

ΤΕΤΑΡΤΟΤΜΗΜΑ (ΟΙΚΟΓΕΝΕΙΑΚΟΥ ΔΙΚΑΙΟΥ) 

Ε'Σύνθεση: Δικάζει υποθέσεις που αφορούν την ια- 
τρικώς υποβοηθούμενη αναπαραγωγή, οι οποίες δικά¬ 
ζονται κατά την εκούσια δικαιοδοσία. Για τις υποθέσεις 
αυτές τηρείται πινάκιο υπό στοιχείο Ν' και η εκδίκασή 
του γίνεται κάθε δεύτερη Παρασκευή ημέρα κάθε μήνα 
και ώρα 11 .ΟΟ'. Οι δικαστές που εκδικάζουν τις ανωτέρω 
υποθέσεις είναι οι ίδιοι με τους δικαστές που συγκροτούν 
το έκτοΤμήματου Μονομελούς Πρωτοδικείου, αρμόδιο 
για την εκδίκαση υποθέσεων οικογενειακού δικαίου και 
προστασίας ανηλίκων. 

ΠΕΜΠΤΟ ΤΜΗΜΑ (ΔΗΜΟΣΙΟΥ ΔΙΚΑΙΟΥ). 

Άρθρο 11 

(Μονομελές Πρωτοδικείο) 

1. Το Μονομελές Πρωτοδικείο, για την εκδίκαση των 
πολιτικών υποθέσεων που υπάγονται στην αρμοδιό- 
τητά του, διαιρείται σε δεκατέσσερα (14) τμήματα. Το 
καθένα από αυτά δικάζει τις πολιτικές υποθέσεις που 
έχουν αντικείμενο το αναφερόμενο παρακάτω σε κάθε 
επιμέρουςτμήμα: 

ΠΡΩΤΟ ΤΜΗΜΑ (ΕΝΟΧΙΚΟΥ ΔΙΚΑΙΟΥ). 

ΔΕΥΤΕΡΟΤΜΗΜΑ (ΕΜΠΡΑΓΜΑΤΟΥ ΔΙΚΑΙΟΥ).... 

ΤΡΙΤΟ ΤΜΗΜΑ (ΥΠΟΘΕΣΕΩΝ 
ΚΤΗΜΑΤΟΛΟΓΙΟΥ).... 

ΤΕΤΑΡΤΟΤΜΗΜΑ (ΕΜΠΟΡΙΚΟΥ 
ΔΙΚΑΙΟΥ ΚΑΙ ΔΙΚΑΙΟΥ ΠΝΕΥΜΑΤΙΚΗΣ 
ΚΑΙ ΒΙΟΜΗΧΑΝΙΚΗΣ ΙΔΙΟΚΤΗΣΙΑΣ) 

Δικάζει α) υποθέσεις Εμπορικού Δικαίου, οι οποίες 
δικάζονται κατά την τακτική διαδικασία και εμπίπτουν 
στην καθ' ύλην αρμοδιότητά του. Για τις υποθέσεις αυτές 
τηρείται πινάκιο Γ'και η εκδίκαση τους γίνεται την πρώτη 
και τρίτη Τρίτη ημέρα της εβδομάδας και ώρα 10.ΟΟ' β) 
ανακοπές κατά διαταγών πληρωμής, όταν η απαίτηση 
για την οποία εκδόθηκε ο τίτλος δεν προέρχεται από 
πιστωτικούς τίτλους και υπάγεται στην καθ' ύλην αρμο¬ 
διότητά του. Για τις υποθέσεις αυτές τηρείται πινάκιο Γ' 
και η εκδίκασή τους γίνεται κάθε Τρίτη ημέρα της εβδο¬ 
μάδας και ώρα 11 .ΟΟ' και γ) εφέσεις κατά αποφάσεων του 
Ειρηνοδικείου, που εκδίδονται κατά την διαδικασία της 
εκούσιας δικαιοδοσίας, κατ'εφαρμογή του ν. 3869/2010 
«ρύθμιση των οφειλών υπερχρεωμένων φυσικών προ¬ 
σώπων και άλλες διατάξεις». Γ ια τις υποθέσεις αυτές τη¬ 
ρείται πινάκιο Η' και η εκδίκασή τους γίνεται την πρώτη 
και τρίτη Τρίτη ημέρα της εβδομάδας την ίδια ως άνω 
ώρα. Οι ανωτέρω υποθέσεις εκδικάζονται από τους δι¬ 
καστές που υπηρετούν στις συνθέσεις του αντίστοιχου 
Τμήματος του Πολυμελούς Πρωτοδικείου. 

Στο τμήμα αυτό λειτουργεί στο Ειδικό Τμήμα Εκδικά- 
σεως Υποθέσεων Πνευματικής Ιδιοκτησίας, Εθνικών και 
Κοινοτικών Σημάτων, Διπλωμάτων Ευρεσιτεχνίας, Πιστο¬ 


ποιητικών Υποδειγμάτων Χρησιμότητος, Μεταφοράς 
Τεχνολογίας, Τοπογραφιών Προϊόντων Ημιαγωγών και 
Συμπληρωματικών Προστασίας, Βιομηχανικών Σχεδί¬ 
ων και Υποδειγμάτων και εν γένει όλων των υποθέσεων 
εφευρέσεων που υπάγονται στην καθ' ύλην αρμοδιότητα 
του Δικαστηρίου τούτου. Για τις υποθέσεις αυτές τηρεί¬ 
ται πινάκιο Δ' και εκδικάζονται από τους δικαστές που 
υπηρετούν στο Εμπορικό Τμήμα την πρώτη Παρασκευή 
ημέρα της εβδομάδας κάθε μονού μήνα και ώρα 10.ΟΟ'. 

ΠΕΜΠΤΟ ΤΜΗΜΑ (ΔΗΜΟΣΙΟΥ ΔΙΚΑΙΟΥ)... 

ΕΚΤΟ ΤΜΗΜΑ (ΟΙΚΟΓΕΝΕΙΑΚΟΥ ΔΙΚΑΙΟΥ 
ΚΑΙ ΠΡΟΣΤΑΣΙΑΣ ΑΝΗΛΙΚΩΝ) 

Δικάζει κατά την ειδική διαδικασία των οικογενειακών 
διαφορών τις υποθέσεις γαμικών διαφορών, διαφορών 
από την ελεύθερη συμβίωση, διαφορών από τις σχέσεις 
γονέων και τέκνων, λοιπές οικογενειακές και περιουσια¬ 
κές διαφορές, όπως αυτές ορίζονται στις διατάξεις του 
άρθρου 592 του ΚΠολΔ. 

Για τις υποθέσεις που αφορούν διαφορές από διατρο¬ 
φή και επιμέλεια τέκνων, τηρούνται πινάκια Α' και Β', η 
εκδίκαση των οποίων γίνεται, για μεν τις υποθέσεις που 
εγγράφονται στο πινάκιο Α', κάθε Δευτέρα, Τρίτη και Τε- 
τάρτη ημέρα της εβδομάδας, για δε τις υποθέσεις που 
εγγράφονται στο πινάκιο Β', μόνο κάθε Δευτέρα ημέρα 
της εβδομάδας και ώρα 09.00'. Για τις λοιπές υποθέσεις 
γαμικών διαφορών και οικογενειακού δικαίου, τηρούνται 
πινάκια Α' και Β', η εκδίκαση των οποίων γίνεται κάθε 
Παρασκευή ημέρα της εβδομάδας την ίδια ως άνω ώρα, 
για δε τις λοιπές περιουσιακές διαφορές (αποκτήματα) 
τηρείται πινάκιο υπό στοιχείο Α' και η εκδίκασή του γί¬ 
νεται κάθε Παρασκευή ημέρα της εβδομάδας και ώρα 
10.ΟΟ'. Επίσης, τηρείται πινάκιο υπό στοιχείο Ν' για την 
εκδίκαση υποθέσεων εκούσιας δικαιοδοσίας (υιοθεσίες) 
και η εκδίκασή του γίνεται κάθε Παρασκευή ημέρα της 
εβδομάδας και ώρα 11 .ΟΟ'. Οι δικαστές που συγκροτούν 
το άνω Τμήμα αποτελούν το προβλεπόμενο από το άρ¬ 
θρο 48 του ν. 2447/1996 ειδικό τμήμα εκδίκασης υποθέ¬ 
σεων οικογενειακού δικαίου και προστασίας ανηλίκων. 

ΕΒΔΟΜΟΤΜΗΜΑ (ΔΙΑΦΟΡΩΝ ΓΙΑ ΖΗΜΙΕΣ 

ΑΠΟ ΑΥΤΟΚΙΝΗΤΟ, ΚΑΘΩΣ 

ΚΑΙ ΑΠΟ ΤΗ ΣΥΜΒΑΣΗ ΑΣΦΑΛΙΣΗΣ ΤΟΥ). 

ΟΓΔΟΟΤΜΗΜΑ (ΕΡΓΑΤΙΚΩΝ ΔΙΑΦΟΡΩΝ 
ΚΑΙ ΔΙΑΦΟΡΩΝ ΑΠΟ ΑΜΟΙΒΕΣ 
ΓΙΑ ΤΗΝ ΠΑΡΟΧΗ ΕΡΓΑΣΙΑΣ). 

ΕΝΑΤΟΤΜΗΜΑ (ΔΙΑΦΟΡΩΝ ΑΠΟ ΠΙΣΤΩΤΙΚΟΥΣ 
ΤΙΤΛΟΥΣ, ΜΙΣΘΩΤΙΚΩΝ ΔΙΑΦΟΡΩΝ 
ΚΑΙ ΔΙΑΦΟΡΩΝ ΜΕΤΑΞΥ ΙΔΙΟΚΤΗΤΩΝ 
ΚΑΙ ΔΙΑΧΕΙΡΙΣΤΩΝ ΙΔΙΟΚΤΗΣΙΑΣ ΚΑΤ'ΟΡΟΦΟΥΣ) 
Δικάζει υποθέσεις που αναφέρονται στις διατάξεις των 
παραγράφων 1,2 και 8 του άρθρου 614 του ΚΠολΔ και 
υπάγονται στην καθ' ύλην αρμοδιότητά του. 

Για τις υποθέσεις μισθωτικών διαφορών και διαφο¬ 
ρών μεταξύ ιδιοκτητών και διαχειριστών ιδιοκτησίας κατ' 
ορόφους, τηρούνται πινάκια Α'και Β'και η εκδίκαση των 
υποθέσεων που εγγράφονται στο πινάκιο Α'γίνεται κάθε 
Δευτέρα και Πέμπτη ημέρα της εβδομάδας και στο πι- 

νάκιο Β' κάθε Πέμπτη ημέρα της εβδομάδας κάθε μήνα 
και ώρα 09.00'. Για τις υποθέσεις από πιστωτικούς τίτλους 
τηρούνται εκθέματα Ε' και Ζ' και η εκδίκασή των υποθέ¬ 
σεων που εγγράφονται στο πινάκιο Ε'γίνεται κάθε πρώ¬ 
τη, δεύτερη και τρίτη Πέμπτη ημέρα της εβδομάδας και 
στο πινάκιο Ζ' κάθε πρώτη και τέταρτη Δευτέρα ημέρα 
της εβδομάδας και κάθεΤετάρτη ημέρα της εβδομάδας 
κάθε μήνα και ώρα 09.00'. 

ΔΕΚΑΤΟ ΤΜΗΜΑ (ΕΦΕΣΕΩΝ). 

ΕΝΔΕΚΑΤΟΤΜΗΜΑ (ΑΝΑΚΟΠΩΝ 

ΚΑΤΑ ΤΗΣ ΕΚΤΕΛΕΣΗΣ). 

ΔΩΔΕΚΑΤΟΤΜΗΜΑ (ΕΚΟΥΣΙΑΣ ΔΙΚΑΙΟΔΟΣΙΑΣ): 

Δικάζει τις υποθέσεις εκούσιας δικαιοδοσίας που υπά¬ 
γονται στην καθ' ύλην αρμοδιότητά του, εκτός από εκεί¬ 
νες που υπάγονται στην αρμοδιότητα του α) Δεύτερου 
Τμήματος του Πολυμελούς Πρωτοδικείου (πτωχευτικές 
υποθέσεις), β) Τέταρτου Τμήματος του Πολυμελούς 
Πρωτοδικείου (υποθέσεις ιατρικώς υποβοηθούμενης 
αναπαραγωγής), γ) Τρίτου Τμήματος του Μονομελούς 
Πρωτοδικείου (υποθέσεις Κτηματολογίου) και δ) του 
Τέταρτου Τμήματος του Μονομελούς Πρωτοδικείου 
(υποθέσεις εφέσεων κατά αποφάσεων του Ειρηνοδικεί¬ 
ου, σύμφωνα με το ν. 3869/2010 «ρύθμιση των οφειλών 
υπερχρεωμένων φυσικών προσώπων». Για τις υποθέσεις 
αυτές τηρούνται πινάκια Α', Β' και Ε'. Στο πινάκιο Α' εγ- 
γράφονται όσες υποθέσεις δεν εγγράφονται στα υπό¬ 
λοιπα πινάκια και η εκδίκασή τους γίνεται κάθε πρώτη 
Τρίτη ημέρα κάθε μήνα και κάθε τρίτη Πέμπτη ημέρα 
κάθε μήνα και ώρα 09.00. Στο πινάκιο Β'εγγράφονται οι 
υποθέσεις συναινετικών διαζυγίων και η εκδίκασή τους 
γίνεται κάθε Δευτέρα και Τρίτη ημέρες της εβδομάδας 
κάθε μήνα και ώρα 13,00'. Στο πινάκιο Ε'εγγράφονται οι 
υποθέσεις που αφορούν δικαστικές συμπαραστάσεις - 
ακούσιες νοσηλείες - αφαίρεση γονικής μέριμνας και 
διορισμό επιτρόπου ή συμπαραστάτη και η εκδίκασή 
τους γίνεται κάθε Πέμπτη ημέρα της εβδομάδας κάθε 
μήνα και ώρα 11.00. 

ΔΕΚΑΤΟ ΤΡΙΤΟ ΤΜΗΜΑ 
(ΑΣΦΑΛΙΣΤΙΚΩΝ ΜΕΤΡΩΝ). 

ΔΕΚΑΤΟ ΤΕΤΑΡΤΟ ΤΜΗΜΑ 
(ΔΙΑΤΑΓΩΝ ΠΛΗΡΩΜΗΣ ΚΑΙ ΔΙΑΤΑΓΩΝ 
ΑΠΟΔΟΣΗΣ ΜΙΣΘΙΟΥ). 

ΚΕΦΑΛΑΙΟ ΔΕΥΤΕΡΟ 

(Αριθμός προσδιοριζόμενων υποθέσεων 

και προσδιορισμός δικασίμων) 

Άρθρο 18 

(Αριθμός υποθέσεων) 

1. Για κάθε δικάσιμο θα εγγράφεται σε κάθε κανονικό 
πινάκιο και ανά υπηρετούντο στη δικάζουσα σύνθεση 
τουΤμήματοςΔικαστή ο κατωτέρω αριθμός υποθέσεων 
κατ' ανώτατο όριο: 

Α. ΠΟΛΥΜΕΛΕΣ ΠΡΩΤΟΔΙΚΕΙΟ 

ΠΡΩΤΟ ΤΜΗΜΑ (Ενοχικού Δικαίου)... 

ΔΕΥΤΕΡΟ ΤΜΗΜΑ (Εμπορικού Δικαίου)... 

ΤΡΙΤΟ ΤΜΗΜΑ (Εμπραγμάτου Δικαίου).... 

ΤΕΤΑΡΤΟ ΤΜΗΜΑ (Οικογενειακού Δικαίου) 


Πέντε (5) υποθέσεις ιατρικώς υποβοηθούμενης αναπα¬ 
ραγωγής κατά την εκούσια δικαιοδοσία από το σχετικό 
πινάκιο της σύνθεσης. 

ΠΕΜΠΤΟ ΤΜΗΜΑ (Δημοσίου Δικαίου).... 

Β. ΜΟΝΟΜΕΛΕΣ ΠΡΩΤΟΔΙΚΕΙΟ 
ΠΡΩΤΟ ΤΜΗΜΑ (Ενοχικού Δικαίου).... 

ΔΕΥΤΕΡΟΤΜΗΜΑ (Εμπραγμάτου Δικαίου). 

ΤΡΙΤΟ ΤΜΗΜΑ (Κτηματολογίου). 

ΤΕΤΑΡΤΟΤΜΗΜΑ (ΕμπορικούΔικαίου) 

Τέσσερις (4) υποθέσεις τακτικής διαδικασίας για το 
πινάκιο Γ', τέσσερεις (4) υποθέσεις ανακοπών κατά διατα¬ 
γής πληρωμής για το πινάκιο Γ', δεκαπέντε (15) υποθέσεις 
εκούσιας δικαιοδοσίας εφέσεων κατά υπερχρεωμένων 
φυσικών προσώπων για το πινάκιο Η' και έξι (6) υποθέ¬ 
σεις σημάτων και ευρεσιτεχνίας για το πινάκιο Δ'. 

ΠΕΜΠΤΟ ΤΜΗΜΑ (Δημοσίου Δικαίου). 

ΕΚΤΟ ΤΜΗΜΑ (Οικογενειακού Δικαίου) 

Δεκαπέντε (15) υποθέσεις διατροφών και επιμέλειας 
ανηλίκου τέκνου για καθένα από τα πινάκια Α και Β, τριά¬ 
ντα πέντε (35) υποθέσεις γαμικών διαφορών και λοιπών 
οικογενειακών διαφορών για καθένα από τα πινάκια Α 
και Β, τρεις (3) υποθέσεις αποκτημάτων για το πινάκιο Α 
και πέντε υποθέσεις υιοθεσίας για το πινάκιο Ν'. 

ΕΒΔΟΜΟΤΜΗΜΑ (Διαφορών για ζημίες από αυτοκί¬ 
νητα και από τη σύμβαση ασφάλισής τους). 

ΟΓΔΟΟΤΜΗΜΑ (Εργατικών Διαφορών και διαφορών 
από αμοιβές για την παροχή εργασίας).... 

ΕΝΑΤΟΤΜΗΜΑ (Διαφορών από πιστωτικούς τίτλους, 
μισθωτικών διαφορών και διαφορών μεταξύ ιδιοκτητών 

και διαχειριστών ιδιοκτησίας κατ'ορόφους). 

ΔΕΚΑΤΟ ΤΜΗΜΑ (Εφέσεων). 

ΕΝΔΕΚΑΤΟΤΜΗΜΑ (Αναγκαστικής εκτέλεσης).... 
ΔΩΔΕΚΑΤΟ ΤΜΗΜΑ (Εκούσιας Δικαιοδοσίας) 

Είκοσι (20) υποθέσεις εκούσιας δικαιοδοσίας για το 
πινάκιο Α, πενήντα (50) υποθέσεις για το πινάκιο Β (συ¬ 
ναινετικά διαζύγια) και τριάντα (30) υποθέσεις για το πι¬ 
νάκιο Ε (αιτήσεις για δικαστική συμπαράσταση ακούσια 
νοσηλεία). Οι αιτήσεις για ακούσια νοσηλεία που εισάγο- 
νται από τον Εισαγγελέα, μπορούν να προσδιορίζονται 
και πέραν του παραπάνω ορίου υποθέσεων, εφόσον ο 
χρόνος συζήτησής τους υπερβαίνει τις δέκα (10) ημέρες 
από την υποβολή της σχετικής αίτησης του Εισαγγελέα. 

ΔΕΚΑΤΟ ΤΡΙΤΟ ΤΜΗΜΑ (Ασφαλιστικών μέτρων). 

ΔΕΚΑΤΟ ΤΕΤΑΡΤΟ ΤΜΗΜΑ (Διαταγών πληρωμής και 
διαταγών απόδοσης μισθίου). 

ΤΜΗΜΑ Β'(ΠΟΙΝΙΚΟ ΤΜΗΜΑ) 

Άρθρο 20 (Ποινικά Δικαστήρια, Συγκρότηση, 
χρόνος συνεδριάσεων) 

1. Τα ποινικά δικαστήρια δικάζουν όλες τις ποινικές 
υποθέσεις, που σύμφωνα με τις σχετικές διατάξεις δι¬ 
κάζονται στα ακροατήρια του Μ.Ο.Δ., του Τριμελούς και 
Μονομελούς Πλημμελειοδικείου, Τριμελούς και Μονο¬ 
μελούς Δικαστηρίου Ανηλίκων και Αγορανομικού Δικα¬ 
στηρίου. Ειδικότερα: 

Α) Μικτό Ορκωτό Δικαστήριο (Μ.Ο.Δ.):Το Πρωτοβάθ¬ 
μιο Μικτό Ορκωτό Δικαστήριο συγκροτείται κάθε μήνα, 
εκτός από τους μήνες Ιούλιο, Αύγουστο και Σεπτέμβριο, 
κατά τους οποίους μπορεί να συγκροτηθεί μόνο για εξαι- 

ρετικούς λόγους, η ύπαρξη των οποίων κρίνεται από τον 
Εισαγγελέα Εφετών, η λειτουργία δε αυτού καθορίζεται 
ειδικότερα από τις διατάξεις των άρθρων 377 επ. του 
Κ.ΠΟΙΝ.Δ. Συνεδριάζει κάθεΤετάρτη ημέρα τηςεβδομά- 
δος, εφ'όσον προσδιορίσθηκαν υποθέσεις προς εκδίκα¬ 
ση από τον Εισαγγελέα Εφετών Θεσσαλονίκης. Επίσης 
οι τακτικοί δικαστές αυτού συνεδριάζουν την πρώτη 
ημέρα κάθε συνόδου για την κήρυξη της έναρξης της 
συνόδου για την διενέργεια της σχετικής διαδικασίας 
της συνθέσεως αυτού, όπως ειδικότερα ορίζεται από τα 
άρθρα 388 επ του ΚΠΔ. 

Β)Τριμελή Πλημμελειοδικεία:ΤοΤριμελές Πλημμελει¬ 
οδικείο συνεδριάζει σε τρεις συνθέσεις (σε Α, Β, και Γ) 
όλες τις εργάσιμες ημέρες της εβδομάδας. Επιπρόσθε¬ 
τα έχει και την ιδιότητα και στις τρεις συνθέσεις του και 
τουΤριμελούς Αγορανομικού Δικαστηρίου, όταν δικάζει 
κατ'έφεση υποθέσεις αγορανομικού ενδιαφέροντος, εφ' 
όσον οι δικαστές που αποτελούν κάθε συγκεκριμένη 
σύνθεσή του έχουν ορισθεί και ως αγορανομικοί δικα¬ 
στές. 

Γ) Μονομελή Πλημμελειοδικεία:Το Μονομελές Πλημ¬ 
μελειοδικείο συνεδριάζει σε τέσσερις (4) συνθέσεις. Ει¬ 
δικότερα συνεδριάζει: 1) σε σύνθεση Α, Β και Γ όλες τις 
εργάσιμες ημέρες για την εκδίκαση κοινών πλημμελημά¬ 
των και 2) σε σύνθεση Δ κάθε Δευτέρα, Τρίτη, Τετάρτη 
και Πέμπτη εργάσιμη ημέρα της εβδομάδος. Την Δευ¬ 
τέρα, Τρίτη και Τετάρτη θα προσδιορίζονται υποθέσεις 
κοινών πλημμελημάτων και κάθε Πέμπτη το δικαστήριο 
θα συνεδριάζει ως αγορανομικό δικαστήριο, στο οποίο 
θα προσδιορίζονται κατά προτεραιότητα αγορανομικά 
πλημμελήματα και εάν οι υποθέσεις αυτές δεν αρκούν 
για να συμπληρώσουν τον προβλεπόμενο αριθμό υπο¬ 
θέσεων του εκθέματος, αυτός θα συμπληρώνεται από 
υποθέσεις κοινών πλημμελημάτων. 

Δ)ΤοΤριμελές Δικαστήριο Ανηλίκων συνεδριάζει κάθε 
τρίτη Τετάρτη ημέρα της εβδομάδας κάθε μήνα. 

Ε) Το Μονομελές Δικαστήριο Ανηλίκων συνεδριάζει 
κάθε Πέμπτη ημέρα της εβδομάδος, και από 16.9.2016 
και κάθε πρώτη Τετάρτη ημέρα της εβδομάδας κάθε 
μήνα. 

ΣΤ) Το Τριμελές Πλημμελειοδικείο σε Α σύνθεση και 
το Μονομελές Πλημμελειοδικείο σε Α σύνθεση συνε¬ 
δριάζουν, για την εκδίκαση των υπαγομένων στην αρ¬ 
μοδιότητα τους αυτοφώρων πλημμελημάτων, όλες τις 
εργάσιμες ημέρες της εβδομάδος, ως και το Σάββατο. 

2. Τα Ποινικά Δικαστήρια συγκροτούνται από όλους 
τους Τακτικούς Δικαστές και Παρέδρους του Πρωτοδι¬ 
κείου, όπου ο Νόμος επιτρέπει τη συμμετοχή των τε¬ 
λευταίων, οι οποίοι ασκούν παραλλήλως και καθήκοντα 
Τακτικού Δικαστή. Ειδικώς, το Μονομελές Δικαστήριο 
Ανηλίκων (τακτικό ή αναπληρωτή του) και συμμετέχει 
εισαγγελικός λειτουργός οριζόμενος από τον Εισαγγελέα 
που διευθύνει την Εισαγγελία Πρωτοδικών.Το Τριμελές 
Δικαστήριο Ανηλίκων συγκροτείται από τον δικαστή των 
ανηλίκων και από δύο πλημμελειοδίκες, οριζόμενους 
από τον Πρόεδρο τουΤριμελούς Συμβουλίου, του δικα¬ 
στηρίου δε τούτου προεδρεύει, ει δυνατόν, ο δικαστής 
των ανηλίκων και συμμετέχει ο εισαγγελικός λειτουργός 
οριζόμενος από τον Εισαγγελέα που διευθύνει την Εισαγ¬ 
γελία Πρωτοδικών. 


3. Οι συνεδριάσεις των ανωτέρω δικαστηρίων αρχί¬ 
ζουν την 09.00 ώρα, πλην των συνεδριάσεων των άνω 
υπό στοιχείο ΣΤ δικαστηρίων (για την εκδίκαση των αυ¬ 
τοφώρων πλημμελημάτων) που αρχίζουν στην 12.00 
ώρα. 

ΜΕΡΟΣ ΤΡΙΤΟ 

ΟΡΓΑΝΩΣΗ ΚΑΙ ΛΕΙΤΟΥΡΓΙΑ 

ΤΗΣ ΓΡΑΜΜΑΤΕΙΑΣ ΤΟΥ ΠΡΩΤΟΔΙΚΕΙΟΥ 

ΑΡΘΡΟ 28 

Η Γραμματεία του Δικαστηρίου αποτελείται από δε¬ 
καεννέα (19) τμήματα, κατά τα λεπτομερώς αναφερό- 
μενα παρακάτω, προΐσταται σε αυτής ο Πρόεδρος του 
Τριμελούς Συμβουλίου Διεύθυνσης του Δικαστηρίου 
(αρθρ. 15 παρ. 7 περ.β'υποπερ. Ζ'ν. 1756/1988 «Κώδικας 
οργανισμού δικαστηρίων και κατάστασης δικαστικών 
λειτουργών», όπως τροποποιηθείς ισχύει) και αποφασί¬ 
ζει κατά την ελευθέρα αυτού κρίση επί παντός θέματος 
απτομένου της λειτουργίας της, λαμβάνοντας υπόψη την 
πρόταση του Διευθυντή της Γραμματείας. 

1. ΤΜΗΜΑ ΔΙΟΙΚΗΤΙΚΟΥ 

Στην αρμοδιότητα του Τμήματος υπάγονται οι ακόλου¬ 
θες εργασίες: α) η τήρηση βιβλίου πρωτοκόλλου διοικη¬ 
τικής και εμπιστευτικής αλληλογραφίας του Προέδρου 
του Τριμελούς Συμβουλίου και του Προϊσταμένου της 
Διευθύνσεως Γραμματείας του Πρωτοδικείου, η διεκπε¬ 
ραίωση της αλληλογραφίας του Προέδρου και των Με¬ 
λών του Τριμελούς Συμβουλίου και του Προϊσταμένου 
της Διευθύνσεως της Γραμματείας β) η προετοιμασία της 
διενεργούμενης κατά τους οριζόμενους εκ του Νόμου 
χρόνους κληρώσεως των συνθέσεων των ποινικών Δικα¬ 
στηρίων και η συμμετοχή των υπηρετούντων στη Τμήμα 
γραμματέων τόσο στην προαναφερόμενη κλήρωση όσο 
και στη διενεργούμενη ανά δεκαπενθήμερο κλήρωση 
των συνθέσεων Ασφαλιστικών Μέτρων, η παροχή γραμ¬ 
ματειακής υποστήριξης στον Πρόεδρο τουΤριμελούς 
Συμβουλίου Διεύθυνσης του Δικαστηρίου κατά την προ¬ 
ετοιμασία και κατάρτιση του προγράμματος υπηρεσίας 
των Δικαστικών Λειτουργών, η παρακολούθηση και αντι¬ 
μετώπιση από πλευράς Γραμματείας των ανακυπτόντων 
ζητημάτων στο πλαίσιο της καθημερινής λειτουργίας 
των πολιτικών και ποινικών συνθέσεων του Δικαστηρίου, 
λόγω αιφνίδιων ασθενειών, δηλώσεων αποχής και εν 
γένει κωλυμάτων Δικαστικών Λειτουργών γ) η διεκπεραί¬ 
ωση της διαδικασίας αφαιρέσεωςτων δικογραφιών από 
Δικαστικούς Λειτουργούς κατά τη διάταξη του άρθρου 
307 ΚΠολΔ δ) η διεκπεραίωση των απαιτούμενων ενερ¬ 
γειών για την ετήσια επιθεώρηση του Πρωτοδικείου από 
τον Αρεοπαγίτη και τον Πρόεδρο Εφετών ε) ο έλεγχος 
και η διαβίβαση των διαφόρων πινάκων εργασιών και εκ¬ 
κρεμοτήτων Δικαστών στον Άρειο Πάγο και στο Εφετείο 
στ) η ηλεκτρονική τήρηση και ενημέρωση των Μητρώων 
των Δικαστικών Λειτουργών και των Δικαστικών Υπαλλή¬ 
λων, η τήρηση των ατομικών φακέλων των υπαλλήλων, 
η τήρηση των βιβλίων αδειών δικαστικών λειτουργών, 
δικαστικών υπαλλήλων, συμβολαιογράφων, υποθηκο¬ 
φυλάκων των Υποθηκοφυλακείων της περιφέρειας του 
Πρωτοδικείου ζ) η τήρηση των σχετικών βιβλίων πειθαρ¬ 
χικών των υπαλλήλων δικαστικών του Πρωτοδικείου, 

συμβολαιογράφων, υποθηκοφυλάκων και δικαστικών 
επιμελητών και η συμμετοχή των δικαστικών υπαλλή¬ 
λων του Τμήματος ως γραμματέων στις προκαταρκτικές 
έρευνες και στα αντίστοιχα πειθαρχικά συμβούλια η) η 
τήρηση των βιβλίων πράξεων του Προέδρου του Τρι¬ 
μελούς Συμβουλίου του Πρωτοδικείου, αποφάσεων του 
Τριμελούς Συμβουλίου Διεύθυνσης του Πρωτοδικείου, 
αποφάσεων του Δικαστηρίου σε συμβούλιο και Ολο¬ 
μελειών και η καθαρογραφή των σχετικών αποφάσεων 
θ) τήρηση του βιβλίου κατάθεσης διαιτητικών αγωγών 
και διαιτητικών αποφάσεων ι) η σύνταξη των πρακτικών 
ορκωμοσίας των δικαστικών λειτουργών, δικαστικών 
υπαλλήλων, συμβολαιογράφων και δικαστικών επιμε¬ 
λητών ια) η σύνταξη των εκθέσεων εμφανίσεων δικα¬ 
στικών λειτουργών, δικαστικών υπαλλήλων, συμβολαιο¬ 
γράφων, ασκουμένων δικηγόρων που πραγματοποιούν 
μέρος της πρακτικής τους άσκησης στο Πρωτοδικείο 
ιβ) η διεκπεραίωση των απαιτούμενων εργασιών για την 
πρακτική άσκηση των εκπαιδευόμενων της Εθνικής Σχο¬ 
λής Δικαστών ιγ) ο διορισμός δικαστικών λειτουργών 
ως δικαστικών αντιπροσώπων και ο ορισμός τους ως 
Προέδρων σε όσες Επιτροπές - Συμβούλια επιτρέπεται, 
σύμφωνα με το νόμο η συμμετοχή τους ιδ) η τήρηση του 
βιβλίου δημοσίευσης πρακτικών διαμεσολάβησης του 
ν. 3898/2010 και ιε) η διαφύλαξη των σχετικών αρχείων 
των ανωτέρω και τέλος ιζ) η χορήγηση πιστοποιητικών, 
η προετοιμασία και διεκπεραίωση όλων των διαδικα¬ 
σιών που απαιτούνται για την έκδοση αποτελεσμάτων 
Βουλευτικών, Περιφερειακών και Δημοτικών Εκλογών 
και φύλαξη των πρωτοτύπων εκλογικών καταλόγων των 
εκλογέων Δήμων και Κοινοτήτων της περιφέρειας του 
Πρωτοδικείου Θεσσαλονίκης. 

2) ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ ΠΛΗΡΟΦΟΡΙ¬ 
ΚΗΣ. 

3) ΤΜΗΜΑ ΛΟΓΙΣΤΙΚΟΥ - ΔΙΑΧΕΙΡΙΣΗΣ ΥΛΙΚΟΥ ΚΑΙ 
ΕΠΙΧΟΡΗΓΗΣΕΩΝ 

Στο Τμήμα αυτό υπάγονται οι υπηρεσίες: 

Α) ΛΟΓΙΣΤΗΡΙΟΥ - ΔΙΑΧΕΙΡΙΣΗΣ ΥΛΙΚΟΥ: Κάθε γενική 
εργασία που έχει σχέση με τη λογιστική υπηρεσία του 
Πρωτοδικείου, η οποία δεν υπάγεται στην αποκλειστική 
αρμοδιότητα του κάτωθι υπό στοιχείο (Β) ΕΙΔΙΚΟΥ ΓΡΑ¬ 
ΦΕΙΟΥ που προβλέπεται από τη διάταξη του άρθρου 
64 του ν. 3900/2010, όπως: 1) Η διαβίβαση μισθοδοτι- 
κών καταστάσεων Δικαστών και Υπαλλήλων. Η τήρηση 
των αρχείων μισθοδοσίας και έκδοση πάσης φύσεως 
βεβαιώσεων σχετικές με τη μισθοδοσία, κρατήσεων 
υπέρ διαφόρων ασφαλιστικών ταμείων κ.λπ. Γνωστο¬ 
ποίηση μεταβολών στοιχείων μισθοδοσίας και ατομικών 
στοιχείων τόσο των δικαστών όσον και των υπαλλήλων 
στο αρμόδιο τμήμα του Υπουργείου Δικαιοσύνης. Τή¬ 
ρηση ατομικών φακέλων μισθοδοσίας Δικαστών και 
Υπαλλήλων. 2) Η είσπραξη και η απόδοση αμοιβών των 
δικαστικών λειτουργών σε όσες περιπτώσεις εκ του νό¬ 
μου προβλέπεται ο διορισμός τους ως δικαστικοί αντι¬ 
πρόσωποι. 3) Σύνταξη και διαβίβαση προϋπολογισμών 
απαιτουμένης δαπάνης για την προμήθεια διαφόρων 
ειδών, υλικών και εργασιών για τις ετήσιες ανάγκες του 
Πρωτοδικείου, όπως η προμήθεια νομικών βιβλίων, 
εκτύπωση υπηρεσιακών εντύπων και βιβλίων, εργασίες 


βιβλιοδεσίας, ελαιοχρωματισμού γραφείων, τοποθέ¬ 
τησης πλακιδίων κ.λπ., προμήθεια μηχανών γραφείου 
(φωτοτυπικά μηχανήματα, συσκευές ΕΑΧ, τηλεφωνικές 
συσκευές) προμήθεια υλικού εξοπλισμού πληροφορι¬ 
κής. Εκτέλεση των πιστώσεων που εγκρίνονται για την 
προμήθεια των παραπάνω ειδών, υλικών και εκτέλεση 
των εργασιών.Τήρηση αποθήκης υλικών και διαχείρισης 
αυτών (υλικών). Τήρηση βιβλίου υλικών. 4) Διαδικασίες 
για α) την καταστροφή και εκποίηση διαφόρων ξύλινων 
ή μεταλλικών ειδών και υλικών, β) την ανακύκλωση δια¬ 
φόρων ηλεκτρονικών και ηλεκτρολογικών συσκευών. 
5) Τήρηση παγίας προκαταβολής Πρωτοδικείου Θεσ¬ 
σαλονίκης (απόΤΑ.Χ.ΔΙ.Κ). 

Β) ΕΙΔΙΚΟΥ ΓΡΑΦΕΙΟΥ ΔΙΑΧΕΙΡΙΣΗΣ ΕΤΗΣΙΑΣ ΕΠΙΧΟΡΗ¬ 
ΓΗΣΗΣ ΤΑΧΔΙΚ, το οποίο, ευρισκόμενο υπό την εποπτεία 
και διαχείριση Τριμελούς Επιτροπής, που ορίζεται για 
διετή θητεία από την Ολομέλεια του Πρωτοδικείου, κατά 
τους όρους και προϋποθέσεις των διατάξεων του άρ¬ 
θρου 64 του ν. 3900/2010, επιλαμβάνεται κάθε εργασίας 
(προϋπολογισμοί, κατανομές και εγκρίσεις πιστώσεων, 
διαγωνισμοί, αναθέσεις, συμβάσεις, χρηματικά εντάλμα¬ 
τα, επιταγές - πληρωμή δικαιούχων, αποδόσεις κρατή¬ 
σεων, φόρου κ.λπ.) σχετικής με την ανάθεση υπηρεσιών 
καθαριότητας, συντήρησης ηλεκτρομηχανολογικού εξο¬ 
πλισμού και εγκαταστάσεων, εξοπλισμού πληροφορι¬ 
κής, μηχανών γραφείου, κλιματιστικών μηχανημάτων, 
πυρασφάλειας και κάθε άλλης έκτακτης, συναφούς 
προς τις ανωτέρω δαπάνης, καθώς επίσης και για την 
προμήθεια γραφικής ύλης, αναλώσιμων υλικών των ως 
άνω μηχανημάτων ή εγκαταστάσεων και ειδών υγιεινής 
και καθαριότητας. 

4. ΤΜΗΜΑ ΚΑΤΑΘΕΣΕΩΣ ΔΙΚΟΓΡΑΦΩΝ. 

5. ΤΜΗΜΑ ΓΡΑΜΜΑΤΕΩΝ ΕΔΡΩΝ ΠΟΛΥΜΕΛΟΥΣ ΠΟ¬ 
ΛΙΤΙΚΗΣ ΔΙΑΔΙΚΑΣΙΑΣ. 

6. ΤΜΗΜΑ ΓΡΑΜΜΑΤΕΩΝ ΕΔΡΩΝ ΜΟΝΟΜΕΛΩΝ ΠΟ¬ 
ΛΙΤΙΚΗΣ ΔΙΑΔΙΚΑΣΙΑΣ. 

7. ΤΜΗΜΑ ΔΗΜΟΣΙΕΥΣΗΣ ΠΟΛΙΤΙΚΩΝ ΑΠΟΦΑΣΕΩΝ - 

ΕΝΔΙΚΩΝ ΜΕΣΩΝ. 

8. ΤΜΗΜΑ ΑΣΦΑΛΙΣΤΙΚΩΝ ΜΕΤΡΩΝ-ΔΙΑΤΑΓΩΝ ΠΛΗ¬ 
ΡΩΜΗΣ. 

9. ΤΜΗΜΑ ΚΑΘΑΡΟΓΡΑΦΗΣ ΠΟΛΙΤΙΚΩΝ ΑΠΟΦΑΣΕ¬ 
ΩΝ.... 

10. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΛΙΤΙΚΩΝ ΑΠΟΦΑ¬ 
ΣΕΩΝ: 

Με αρμοδιότητα τη φύλαξη των εκδιδομένων πο¬ 
λιτικών αποφάσεων και πρακτικών, διασκέψεων και 
δημοσιεύσεων όλων των πολιτικών διαδικασιών, των 
προτάσεων σημειωμάτων και λοιπών σχετικών, τη φύ¬ 
λαξη των εκθέσεων διεξαγωγής αποδείξεως, εξετάσεως 
μαρτύρων, των εκθέσεων πραγματογνωμόνων, σχεδια¬ 
γραμμάτων, ματαιωθεισών πρωτοτύπων αγωγών, πρω¬ 
τοτύπων πινακίων όλων των διαδικασιών, κληρονομη- 
τηρίων, ενδίκων μέσων, παραβολών εφέσεων (μετά από 
επιστροφή), ειδικών πρακτικών, αποφάσεων διαιτησιών 
και η διεκπεραίωση της αλληλογραφίας. Έκδοση των 
απογράφων που αφορούν πολιτικές αποφάσεις παλαιών 
και νέων. Επικύρωση αντιγράφων όλων των εγγράφων 
που βρίσκονται στο αρχείο. Βιβλιοδεσία όλων των ανω¬ 
τέρω κι αρχειοθέτησή τους. Κάθε έτος ο Προϊστάμενος 

του Αρχείου φροντίζει για την καταστροφή αρχειακού 
υλικού παλαιότερων ετών. Τήρηση του αρχείου των 
εκλογών, τήρηση των βιβλίων των εταιριών, χορήγηση 
αντιγράφων και φύλαξη αρχείου. 

11. ΤΜΗΜΑ ΠΤΩΧΕΥΣΕΩΝ. 

12. ΤΜΗΜΑ ΕΠΙΜΕΛΗΤΩΝ ΔΙΚΑΣΤΗΡΙΩΝ. 

13. ΤΜΗΜΑ ΠΙΣΤΟΠΟΙΗΤΙΚΩΝ - ΔΙΑΘΗΚΩΝ - ΣΩΜΑ¬ 
ΤΕΙΩΝ - ΕΤΑΙΡΙΚΩΝ.... 

14. ΤΜΗΜΑ ΤΡΙΜΕΛΟΥΣ ΠΛΗΜΜΕΛΕΙΟΔΙΚΕΙΟΥ - 

Μ.Ο.Δ. - ΓΡΑΦΕΙΟ ΔΙΕΚΠΕΡΑΙΩΣΗΣ. 

15. ΤΜΗΜΑ ΜΟΝΟΜΕΛΟΥΣ ΠΛΗΜΜΕΛΕΙΟΔΙΚΕΙΟΥ - 

ΑΓΟΡΑΝΟΜΙΚΟΥ ΔΙΚΑΣΤΗΡΙΟΥ - ΔΙΚΑΣΤΗΡΙΟΥ ΑΝΗΛΙ¬ 
ΚΩΝ - ΓΡΑΦΕΙΟ ΔΙΕΚΠΕΡΑΙΩΣΗΣ. 


16. ΤΜΗΜΑ ΒΟΥΛΕΥΜΑΤΩΝ ΚΑΙ ΓΡΑΜΜΑΤΕΩΝ ΑΝΑ- 
ΚΡΙΤΙΚΩΝ ΓΡΑΦΕΙΩΝ.... 

17. ΤΜΗΜΑ ΕΚΚΑΘΑΡΙΣΕΩΣ ΚΑΙ ΕΝΔΙΚΩΝ ΜΕΣΩΝ 
ΚΑΤΑ ΠΟΙΝΙΚΩΝ ΑΠΟΦΑΣΕΩΝ.... 

18. ΤΜΗΜΑ ΣΥΝΤΑΞΕΩΣ ΔΕΛΤΙΩΝ ΠΟΙΝΙΚΟΥ ΜΗΤΡΩ¬ 
ΟΥ... 

19. ΤΜΗΜΑ ΓΕΝΙΚΟΥ ΑΡΧΕΙΟΥ ΠΟΙΝΙΚΩΝ ΑΠΟΦΑΣΕ¬ 
ΩΝ...... 

Κρίθηκε, αποφασίσθηκε και εκδόθηκε, στην Αθήνα, 
στις 14 Δεκεμβρίου 2017. 

Ο Πρόεδρος 
ΒΑΣΙΛΕΙΟΣ ΠΕΠΠΑΣ 

